Um 200 konur sem áttu leghálssýni sem geymd voru í kössum verða kallaðar aftur í sýnatöku vegna þess að rannsóknarstofa í Danmörku sem samið hefur verið við um greiningu getur ekki frumugreint sýnin.
Kristján Oddsson, svæðisstjóri og fagstjóri lækninga hjá heilsugæslunni í Hamraborg segir að tíu til 15 prósent þeirra kvenna sem áttu leghálssýni í geymslu verði kallaðar í sýnatöku á ný vegna þess að rannsóknarstofa í Danmörku, sem samið hefur verið við um greiningu á þeim, getur ekki notað eldri sýnin til að frumugreina þau.
Skimanir færðust um áramótin yfir til heilsugæslunnar og þá voru sýnin 2000 sem höfðu verið í geymslu send á heilsugæsluna í Hamraborg.
Kristján segir að danska rannsóknarstofan hafi tekið að sér að greina sýnin og það hafi verið ódýrara heldur en ef það hefði verið gert á Landspítalanum. Danska rannsóknarstofan getur hins vegar ekki frumugreint sýnin
Kristján segir að sýnin verði öll HPV greind hjá dönsku rannsóknarstofunni. 1000 sýni hafa þegar verið send til Danmerkur og von er á fyrstu svörum í dag. Restin verður send út eftir helgi. Þau sýni sem koma út jákvætt hefðu verið frumugreind en í stað þess verða konurnar kallaðar aftur í sýnatöku. Gera má ráð að milli 10 og 12 prósent sýna séu jákvæð.
þannig ef að aldurssamsetning í þessum pappakassahóp er mjög lág þá má kannski reikna með að tíðnin gæti verið hærri þannig að það gæti verið á bilinu 200 til 300 konur. við höldum að það eigi ekki að vera meira
Um 200 konur sem áttu leghálssýni sem geymd voru í kössum verða kallaðar aftur í sýnatöku vegna þess að rannsóknarstofa í Danmörku sem samið hefur verið við um greiningu getur ekki frumugreint sýnin. 